Apstiprinu:

ViA Fonda direktore Santa Vītola

2025.gada 5.februārī

**Vidzemes Augstskolas Padomes stipendiju piešķiršanas nolikums**

**1. Stipendiju mērķis**

* 1. Vidzemes Augstskolas (turpmāk – ViA) Padomes stipendiju (turpmāk – Stipendija) piešķiršanas mērķis ir atbalstīt zinātkārus un talantīgus ViA studentus pilnvērtīgu studiju īstenošanai.

**2. Prasības Stipendiju pretendentiem**

2.1. Uz Stipendijām var pretendēt jebkurš ViA students, kurš atbilst konkrētiem 3.3.punktā minēto stipendiju papildkritērijiem, kurus noteikuši šo stipendiju piešķīrēji (turpmāk – Pretendents).

**3. Stipendiju piešķiršanas noteikumi**

3.1. Tiek piešķirtas 5 (piecas) stipendijas:

3.1.1. Padomes priekšsēdētāja Arņa Saukas stipendija,

3.1.2. Padomes locekles Ineses Ebeles stipendija,

3.1.3. Padomes locekļa Gata Krūmiņa stipendija,

3.1.4. Padomes locekles Daces Ljusas stipendija,

3.1.5. Padomes locekļa Andra Puriņa stipendija.

* 1. Pretendēt uz Stipendiju ir tiesības ViA studentam, kurš atbilst šādiem kritērijiem:
     1. pieteikuma iesniegšanas brīdī nav studiju parādu ViA,
     2. nav pārkāpis akadēmiskās ētikas normas,
     3. stipendijas piešķiršanas periodā studentam var tikt piešķirtas vairākas ViA Fonda stipendijas, stipendiju kopējai summai nepārsniedzot valstī noteikto minimālo algu. Ja mecenāts piešķir stipendijas apjomu, kas kopsummā pārsniedz valstī noteikto minimālo algu, tad ViA Fonds un mecenāts vienojas par pārsniegtās summas izlietojumu.
  2. Stipendiju piešķiršanas papildkritēriji:
     1. Padomes priekšsēdētāja Arņa Saukas stipendijai: stipendijai var pieteikties *jebkurš* ViA students. Priekšroka tiks dota 1. un 2. kursa studentiem, kuri iepriekš dzīvojuši un mācījušies Limbažu novadā, un/ vai ir aktīvi iesaistījušies dažādās sabiedriskajās aktivitātēs,
     2. Padomes locekles Ineses Ebeles stipendijai: students audzina nepilngadīgu bērnu vai ir profesionāls sportists, vai ir brīvprātīgais, vai piedalās sabiedriski nozīmīgu aktivitāšu īstenošanā, uz stipendiju var pretendēt studenti līdz 25 gadu vecumam (ieskaitot).
     3. Padomes locekļa Gata Krūmiņa stipendijai: students darbojas Zemessardzē,
     4. Padomes locekles Daces Ljusas stipendijai: students ir no daudzbērnu ģimenes vai ir bārenis/bez vecāku gādības palicis jaunietis, students ir no trūcīgas vai maznodrošinātas mājsaimniecības (nosaka atbilstoši [Sociālo pakalpojumu un sociālās palīdzības likumam](https://likumi.lv/ta/id/68488)).
     5. Padomes locekļa Andra Puriņa stipendijai: uz stipendijai var pieteikties *jebkurš* ViA students. Priekšroka tiks dota 1. un 2. kursa studentiem, kuri iepriekš dzīvojuši un mācījušies Cēsu novadā.
  3. Students drīkst pieteikties tikai uz vienu no 3.3.punktā minētajām stipendijām.
  4. Stipendija var tikt piešķirta atkārtoti.

**4. Stipendiju laikposms**

* 1. Stipendijas tiek izsludinātas februārī uz termiņu – viens gads (no marta līdz nākamā gada februārim (ieskaitot).

1. **Stipendiju apmērs un izmaksas kārtība**
   1. Katras Stipendijas apmērs ir 100,00 EUR (viens simts eiro 00 centi) mēnesī.
   2. Stipendiju izmaksas veic ViA Fonds saskaņā ar Stipendijas komisijas lēmumu par Stipendijas piešķiršanu.
   3. Stipendiju izmaksā katru mēnesi, pārskaitot minēto summu uz stipendiāta norādītu bankas norēķinu kontu.
   4. Ja tiek konstatēts, ka studējošajam saskaņā ar šo Nolikumu nebija tiesību saņemt stipendiju, ViA Fonds pieņem lēmumu par stipendijas atcelšanu.
   5. Nolikuma 5.4.punktā minētajā gadījumā studējošajam ir pienākums viena mēneša laikā no lēmuma pieņemšanas brīža atmaksāt ViA Fondam nepamatoti saņemtu stipendiju.

**6. Stipendiju finansēšanas avoti**

* 1. Stipendijas finansējuma avots ir ViA Padomes locekļu ziedojumi ViA.
  2. Līdzekļi, kuri netiek izmantoti attiecīgajā gadā, paliek ViA Fonda rīcībā un tiek izmantoti nākamo gadu stipendiju piešķiršanai.

1. **Stipendiju komisija**
   1. Stipendiju Pretendentu izvērtēšanu un lēmumu pieņemšanu par Stipendiju piešķiršanu veic Stipendiju komisija (turpmāk - Komisija).
   2. Komisiju veido ViA Padomes locekļi, viens ViA Absolventu asociācijas pārstāvis; tajā var tikt pieaicināti ViA rektors, prorektori vai citi ViA darbinieki.
   3. Komisijas locekļi atlīdzību par savu darbu nesaņem.
   4. Komisijas sastāvu apstiprina ViA Fonda valde.
   5. Komisijas sēdes sasauc un vada ViA Fonda direktors, bet direktora prombūtnes laikā – direktora vietnieks. Komisijas sēdes tiek protokolētas. Protokolā ieraksta sēdes laiku, vietu, dalībnieku skaitu, darba kārtību, pieņemtos lēmumus un balsojuma rezultātus.
   6. Komisija ir lemt spējīga, ja sēdē piedalās vairāk nekā puse tās locekļu. Komisija savus lēmumus pieņem ar balsu vairākumu.
   7. Komisijai nav pienākuma sniegt atteikuma motivāciju Pretendentiem.
   8. Informācijas publiskošanu nodrošina ViA Fonds.

**8. Pieteikšanas kārtība Stipendiju konkursam**

* 1. Pieteikšanos Stipendiju konkursam izsludina ViA Fonds.
  2. Pretendenti Stipendiju konkursam iesniedz ViA Fondam pieteikumu termiņā, ko nosaka ViA Fonds, šeit: <https://forms.office.com/e/tYiVY4bhjB>
  3. Piesakoties uz Stipendiju, Pretendentam pieteikumam jāpievieno:
     1. motivācijas vēstule,
     2. CV,
     3. citi dokumenti pēc Pretendenta ieskatiem (piemēram, saņemtās pateicības, diplomi, kuri pamato nolikuma 3.3.punktā minēto papildkritēriju piemērojamību).
  4. Komisija ir tiesīga nepieciešamības gadījumā Pretendentam pieprasīt papildu dokumentus, ja tas nepieciešams pieteikuma izvērtēšanai.

**9. Stipendiātu pienākumi**

* 1. ViA Fonds ir tiesīgs ViA informācijas sistēmā pārbaudīt stipendiāta sekmes. Balstoties uz stipendiāta sekmēm, Komisija izvērtē, vai stipendiāts ir tiesīgs turpmāk saņemt Stipendiju.
  2. Stipendiātam, atrodoties studiju pārtraukumā, Stipendija netiek izmaksāta.
  3. Ja stipendiāts Stipendijas saņemšanas laikā pārtrauc vai pabeidz studijas, Stipendijas izmaksa tiek pārtraukta. Stipendiātam ir pienākums nekavējoties informēt ViA Fondu un Komisiju par studiju pārtraukšanu.
  4. Stipendiātiem ir pienākums veicināt ViA Fonda mecenātu labo slavu.

**10. Stipendijas piešķiršanas ētiskie apsvērumi**

1. Stipendijas piešķiršanā iesaistītie Komisijas locekļi, ViA Fonda valdes un padomes locekļi, kā arī viņu ģimenes locekļi nedrīkst paši pretendēt uz Stipendiju, kā arī sniegt rekomendācijas pretendentiem.

**11. Stipendijas nolikuma pieņemšana un grozīšana**

1. Nolikumu un tā grozījumus apstiprina ViA Fonda valde.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU***